শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ)
শ্রেষ্ঠ পার্শ্ব অভিনেতা বিভাগে বাংলাদেশ জাতীয় চলচ্চিত্র পুরস্কার বাংলাদেশের চলচ্চিত্রের পার্শ্ব অভিনেতাদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৫ সাল থেকে প্রতি বছর দেওয়া হয়। প্রথমবার এই পুরস্কার লাভ করেন ফারুক। সর্বাধিক চারবার এই পুরস্কার লাভ করেন যৌথভাবে আবুল খায়ের ও রাজিব। তিনবার এই পুরস্কার লাভ করেন গোলাম মুস্তাফা, যার মধ্যে ১৯৯০ সালে তিনি তার এই পুরস্কার প্রত্যাখ্যান করেন ও ফজলুর রহমান বাবু। দুইবার করে এই পুরস্কার লাভ করেন আনোয়ার হোসেন, আলমগীর, ও রাইসুল ইসলাম আসাদ।